- Hindi News
- National
- कहासुनी के बाद युवक को चाकू मारा, दो पक्षों में हुआ पथराव, पुलिस ने हवा में गोलियां चलाईं, 6 लोग घायल
कहासुनी के बाद युवक को चाकू मारा, दो पक्षों में हुआ पथराव, पुलिस ने हवा में गोलियां चलाईं, 6 लोग घायल
नगरमें मंगलवार सुबह आपसी बोलचाल में चाकूबाजी के बाद तनाव की स्थिति बन गई। दो पक्षों के लोगों में पथराव हो गया। उनमें सीधे टकराव की नौबत देख पुलिस ने हवाई फायर किए और बल प्रयोग कर भीड़ को खदेड़ा। चाकूवार, बीच बचाव और पथराव में आधा दर्जन लोग घायल हुए। इसके बाद स्थिति पूरी तरह नियंत्रण में है, पर नगर में बड़ी संख्या में पुलिस बल तैनात है। हमले के दो आरोपी गिरफ्तार कर लिया गया।
सुबह करीब 11 बजे आकरिया चौक के सामने गिफ्ट एंपोरियम की दुकान लगाने वाले अक्षय उर्फ रिंकू पुत्र श्यामलाल बारेगामा का कुछ दूरी पर अंडे का ठेला लगाने वाले युवक से झगड़ा हो गया। बोलचाल के बीच ही ठेले वाले युवक के पिता अल्ताफ ने चाकू से अक्षय पर वार कर दिया। इससे उसका अंगूठा कट गया। बीच बचाव में आए किशन पंडा, हरीकिशन कुमावत, सोनू गुर्जर, मोनू बारेगामा दिनेश जाट आदि को भी चोटें आईं। इससे माहौल गरमा गया। लोग इकट्ठा होने लगे। दुकानों से टेबल-कुर्सियां आदि भी फेंकने लगे। थानाधिकारी डीपी दाधीच मय जाब्ता मौके पर पहुंचे। देखते देखते ही दोनों पक्षों के बीच पथराव होने लगा। इसमें भी दो लोगों को चोट आईं। कुछ आक्रोशित युवक पुलिस पर भी पथराव करने लगे। सीधे टकराव की नौबत देख एसएचओ दाधीच ने अपनी सर्विस रिवाल्वर से दो हवाई फायर किए। एकबारगी लोग इधर-उधर भागने लगे। कुछ ही देर में फिर भीड़ जमा होने लगी। कुछ देर बाद अन्य जगहों से जाब्ता पहुंच गया। जिला मुख्यालय से भी एएसपी राजन दुष्यंत मय फोर्स पहुंचे। जाब्ते ने उपद्रव फैलाने की कोशिश कर रहे लोगों को खदेड़ा। अफरा-तफरी के चलते कुछ देर के लिए आसपास की दुकानें बंद हो गई। स्थिति सामान्य होने पर खुल भी गईं।
^आसपास में व्यवसाय करने वाले दो लोगों के बीच किसी बात पर तू-तू मैं-मैं के बाद चाकूवार में एक युवक को चोट लगी। पथराव टकराव की नौबत टालने के लिए पुलिस को हवाई फायर करना पड़ा। स्थिति अब पूरी तरह सामान्य नियंत्रण में है। राजनदुष्यंत, एडिशनल एसपी चित्तौड़गढ़
कपासन में तनाव की नौबत आने पर एसपी प्रसन्न कुमार खमेसरा के निर्देश पर जिला मुख्यालय से एएसपी राजन दुष्यंत, एससीएसटी सेल के डीएसपी भंवर रणधीरसिंह, थानाधिकारी चंदेरिया उदयसिंह, भादसोड़ा, निम्बाहेड़ा, आकोला और राशमी मय जाब्ता पहुंचे। पुलिस लाइन से एमबीसी की टुकड़ी जाब्ते के अलावा भूपालसागर थाने का जाब्ता भी पहुंचा।
परस्पर प्रकरण दर्ज, दो आरोपी गिरफ्तार : पुलिसने अक्षय पुत्र श्यामलाल बारेगामा की रिपोर्ट पर अल्ताफ मुबारिक सहित चार पांच जनों पर जानलेवा हमला, मारपीट आदि का प्रकरण दर्ज किया। जिसके अनुसार आरोपियों ने हमसलाह होकर दुकान में घुसकर हमला किया। अल्ताफ सहित दो लोगों को गिरफ्तार कर लिया गया। इसी तरह जावेद पुत्र अब्दुल सत्तार ने रिपोर्ट दी कि उसके दोस्तों के साथ बाइक पर जाते समय दिनेश, सोनू, मोनू, लक्ष्मण, हरीशंकर अक्षय आदि ने सरियों लठ आदि से हमला कर उसे घायल कर दिया। पुलिस ने भादसं की धारा 147, 323, 341, 427 34 में मामला दर्ज किया।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva